Berlingske Tidende, 1836-03-02
Fæstningen Balmaceda er indtaget af dem, saavelsom Castellet Mercadillo, der ligger mellem hiin Fæstning og Portugalete, og Garnisonerne ere gjorte til Krigsfanger. Cordova synes i Førstningen at have havt den Plan, at komme det betrængte Bilbao til Hjelp derved, at han over det franske Gebeet førte en Deel af sine Tropper i Ryggen paa Fjenden. Ledsaget af Brigaderen Leon Jriarte, begav han sig i dette Øjemeed til St. Jean Piedde-Port(i Frankerig), hvor han ankom den 14de og blev modtaget, især af Byens Nationalgarde, med mange Æresbeviisninger. J en Samtale, han over sin Reises Øiemed havde i Slottet Lacare med Hr. Villebarg. Under-Chef for General Harispes Generalstab, synes den spanske Generals Forlangende, angaaende hans Troppers Marsch over franske Gebeet, at være blevet nægtet af hiin Officeer; Cordova vendte nemlig allerede den 15de tilbage igjen til Roncesvalles, og drog Dagen efter videre til Lo grønne med den franske Legion, den spanske Reserve Division og 4 – 500 Heste. Men førend han dro bort fra Navarra, lod han 4000 Mand under Brigaderen Don Leon Jriarte danne en BlokkadeLinie, der strækker sig ti Mile hen mellem Pamplona og Balcarlos. Allerede den 11te Februar var Jaurequi ankommet fra Santander til Portugalete med trende Batailloner. Ved hans Ankomst havde Carlisterne trukket sig tilbage, men vare dog den 14de komne igjen og havde af fire Stykker Skyts aabnet en levende Jld paa Staden. St. Sebastian, der nu holdes besat af 2000 Spaniere af Dronningens Armee, er tæt indesluttet af Carlisterne og har allerede lidt meget af de fjendtlige Kugler. Jmidlertid bliver Byen dog fra Søsiden ved Dampbaade forsynet med Munition og Levnetsmidler. Hvad de fremmede Hjelpetropper angaaer, saa staaer for Øjeblikket, som oven bemærket, den franske Fremmed Legion under Cordovas umiddelbare befaling; den har mistet en af sine bedste Officerer, Oberstlieutenant Conrad; i Anledning af nogle Tvistigheder med den commanderende General Bernelle, er han nemlig vendt tilbage til Frankerig. Det mangler ganske paa Efterretninger om det portugisiske Hjelpe-Corpses Stillinger; kun fra Lissabon har man erfaret, at det derfra havde faaet den bestemte befaling til at forene sig med den spanske Nord-Armee. Den brittiske Legion er endnu forsamlet i Nærheden af Vittoria og holder især Pena Cerrada besat, medens General Espartero med spansk Division holder sig i det nærliggende Trevino. Blandt Englænderne hersker der stor Utilfredshed, og flere Officerer have forladt Tjenesten, for at vende tilbage til England. Man beskylder General Cordova for, at han nærer Skin ge mod Englænderne i Almindelighed, men især mod General Evans; desuden tilskriver man ham en vis Tilbøielighed for Carlisternes Sag. Beg Dele lagde han for Dagen ved sin Opførsel under og efter Fægtningerne den 16de og 17de Januar. Som bekjendt, trak han sig den sidste Dag selv tilbage, og meddeelte dog General Evans, som commanderede det høire Fløj, den udtrykkelige befaling at rykke frem, hvorved denne blev aldeles afskaaret med Legionen og trende spanske Batailloner, og vilde være blevet omringet af den hele carlistiske Magt, hvis han ikke om Natten havde iværksat et hurtigt Tilbagetog. General Bernelle, som commanderede paa det venstre Fløj, og som først senere fik Efterretning om den Stilling det høire Fløj var geraadet i, forekastede Over-Befalingsmanden ganske uforbeholden hans tvetydige Adfærd, hvilket maatte være saa meget mere paafaldende, som man hyppigt saae en carlistisk Oberst, under Navn af Parlamentair, vise sig i Cordovas Hoved-Qvarteer, og erfarede, at denne endog havde viist sig der under Armeens Tilbagetog til Vittoria. Jfølge flere engelske Over Officerers Anskuelser, var selve dette Tilbagetog aldeles uforsvarligt, og det paastaaes, at hvis Cordova, efterat have stormet Høiderne ved Arlabanvar rykket frem og havde meddeelt Generalerne Enpartero og Evans Ordre til Fremmarsch mod Onnate, vilde de christinske Troppers Sejr have været utvivlsom og Jnsurrectionens Ende nær. Tilbagetoget har kun tjent til at hæve Carlisternes Mod og at gjøre Opstandens Undertrykkelse endnu vanskeligere; men desuden har ogsaa den forfeilede Demonstration unyttigviis forringet Forraadene, der vare sammendyngede til den, af 20,000 Mand bestaaende spanske Armees Forpleining (Englænderne ikke deri indbefattede, og som havde kunne tjene til Grund for et godt Depot af Forraad hele Feldttoget igjennem. Den brittiske Legion, der den 3die Februar, efter Tilbagetoget, endnu bestod af 5000 Mand i stridbar Forfatning, har holdt sig meget godt, hvor den fik Lejlighed til at vise sig. En af de mærkeligste Fægtninger, den har havt at bestaae, var den ved Mendizar, hvilken Landsby strax i Begyndelsen blev renset for Carlister ved en Charge fra Brigade-General Evans (Over-Befalingmandens Broder) og M. Dougall, der kun vare ledsagede af deres Stabs Officerer, omtrent 16 i Tallet, og derpaa besat og holdt af en efterfølgende Bataillon.